Хәҙер заман ҡатын-ҡыҙҙары бар яҡлап өлгөр һәм уңған. Улар эштә лә һынатмай, өйөн дә балҡытып тота, тәмле итеп аш-һыуын да хәстәрләй. Ашығып йөрөгәндә, ҡул аҫтында нимә бар, шуларҙы файҙаланып ҡына бынамын тигән ризыҡ әҙерләргә мөмкин. Күпселек гүзәл заттарыбыҙҙың ваҡыты самалы булыуын иҫәпкә алып, журналда еңел һәм тиҙ генә бешерелә торған аш-һыу төрҙәрен тәҡдим итмәксебеҙ.